Държавен вестник, бр. 42, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  42
3. изработване на служебна литература, 
образци документи и акциденция за нуждите 
на Министерството на отбраната, структурите 
на пряко подчинение на министъра на отбра­
ната и Българската армия.
(2) Военният географски център в изпъл­
нение на дейностите по ал. 1, т. 1:
1. събира, селектира и обработва географска 
информация за територията на страната от 
различни източници;
2. създава, обновява, съхранява и структу­
рира основна база цифрови географски данни и 
базата данни на Географската информационна 
система на Българската армия;
3. създава топографски и специални карти, 
фотодокументи, цифрова информация за мест­
ността, анализи на терена и други географски 
материали и данни за осигуряване на въоръже­
ните сили и държавните структури в сферата 
на отбраната и националната сигурност;
4. създава геоинформационни материали 
и данни в изпълнение на двустранни спора­
зумения и съвместни програми в рамките на 
НАТО и на национално ниво;
5. съхранява централните запаси от геоин­
формационни материали и данни на въоръ­
жените сили на Република България; 
6. изпълнява дейностите по постигане 
на техническа, технологична и оперативна 
съвместимост в областта на създаването на 
геоинформационни продукти за осигуряване 
на отбраната и националната сигурност в рам­
ките на колективната система за сигурност;
7. оказва специализирана методическа и 
техническа помощ за географско осигуряване 
и подготовката на въоръжените сили и дър­
жавните органи и структури, отговорни за 
отбраната и националната сигурност;
8. въвежда дистанционни методи и нови 
технологии за изследване на Земята и изгот­
вя анализи на терена за геопространствено 
разузнаване;
9. извършва GPS наблюдения за военни и 
граждански потребители, обработва резул­
татите от тях и актуализира геодезическата 
база данни;
10. участва в разработването на документи, 
регламентиращи създаването на геоинформа­
ционни продукти и географското осигуряване 
на въоръжените сили на Република България;
11. участва в подготовката и изнасянето на 
брифинги, доклади, лекции и др. по въпросите 
на географското осигуряване на въоръжените 
сили; 
12. участва в събирането, систематизира­
нето, анализирането и използването на чужди 
географски материали и данни;
13. създава специални геодезични мрежи 
за нуждите на въоръжените сили, както и 
за осигуряване действията по поддръжка и 
защита на населението при бедствия, аварии 
и катастрофи.
(3) Военният географски център в изпъл­
нение на дейностите по ал. 1, т. 2:
1. поддържа Държавната геодезическа 
мрежа;
2. създава, осъвременява и издава гео­
дезическите и картографските материали и 
данни, включително информационна система, 
за целите на отбраната и сигурността на дър­
жавата, както и за нуждите на навигацията 
за въздухоплаването и корабоплаването;
3. създава, обновява и издава държавните 
топографски карти за територията на страната 
и района на българската база в Антарктика в 
мащаб 1:25 000 и в по-дребни мащаби;
4. изгражда и поддържа основната грави­
метрична мрежа и създава модел на геоида 
за територията на страната;
5. определя магнитната деклинация (вклю­
чително поддържа мрежата от магнитни 
станции) и изработва магнитен модел за 
територията на страната;
6. извършва височинни измервания (ниве­
лация) на точките от Държавната геодезична 
мрежа;
7. създава, поддържа, съхранява и използва 
геодезически и картографски фонд на Минис­
терството на отбраната;
8. извършва геодезични измервания и от­
печатва карти и документация съвместно с 
Главна дирекция „Гранична полиция“ – МВР, 
за определяне на линията, демаркация и 
делимитация на държавната граница на Ре­
публика България;
9. изпълнява специализирани и измери­
телни дейности, произтичащи от взаимо­
действието на Министерството на отбраната 
с други министерства, Българската академия 
на науките и други държавни и обществени 
организации при изпълнението на държавната 
политика в областта на геодезията, карто­
графията и кадастъра;
10. изработва копия на архивни материали 
за осигуряване на граждански потребители. 
(4) Военният географски център в изпъл­
нение на дейностите по ал. 1, т. 3:
1. извършва предпечатна подготовка и 
отпечатва планираните за издаване служебна 
литература, образци документи и акциденция;
2. извършва фотокопирни, размножителни, 
книговезки и други полиграфични дейности, 
свързани с издаването и разпространението 
на служебна литература, образци документи 
и акциденция;
3. извършва предпечатна подготовка и 
отпечатва други материали по заявка.
(5) Военният географски център поддържа 
и развива архивния фонд от документи, спе­
циална техника и други материали, свързани 
с историята и дейността на Военно-географ­
ската служба като основен изпълнител на 
геодезическите и картографските измерителни 
дейности в Република България.